# Plstenie

Plstenie je najstaršia textilná technika akú ľudstvo pozná, je staršia ako tkanie.  
Výroba nie je náročná na materiál a pomôcky. Robí sa ručne iba pomocou teplej vody a mydla, alebo na sucho so špeciálnou ihlou.  
Ovčia vlna je ideálnym materiálom. Môže sa splsťovať aj vlna z iných zvierat (jaky, lamy, ťavy).  
Samotne plstenie spočíva v tom, že sa snažíme vlákienka vlny čo najsilnejšie do seba zamotať.   
Slovo "filc" sa používa pre priemyselne splstenú vlnu a "plsť" pre ručne vytvorenú.   
Plsť je nehorľavá, netkaná textília s výbornými izolačnými vlastnosťami. Plsť sa využíva pri výrobe odevov, obuvi, bytových doplnkov, šperkov, atď.....

# Šál

Na ručne pletený šál môžeme použiť rôzne materiály. Prírodné, syntetické alebo zmesi. Záleží na tom, aké má mať šál vlastnosti. Dôležité je, či nemáme na niektorý z materiálov alergiu. Priadza má byť príjemná pri spracovaní i nosení šálu. Ak priadza obsahuje vlnu, bude príjemne hriať. Ak priadza obsahuje akryl, úplet nie je ťažký a je príjemne nadýchaný.

Bežný ručne pletený šál má šírku 23 - 24 cm a dĺžku asi 180 cm. Pletie sa z hrubšej priadze, najlepšie na ihliciach č.10.

Vzorka môže byť rôzna. Vhodné sú patentové (mriežkované) vzory. Sú rovnaké z lícnej i rubovej strany. Hladký úplet by sa skrúcal do rúrky.

# Pletené ponožky

Na pletené ponožky môžeme použiť rôzne druhy vlny. Aj spôsobov pletenia je viac druhov.

Jednoduché ponožky na dvoch ihliciach:

- začneme pliesť asi na 24 očiek,

- pletieme pružným vzorom asi 30 cm

- prsty na nohách pletieme hladkým úpletom,

- uberáme z každej strany po jednom očku, až na polovičný počet pôvodných očiek,

- spodok špičkyS pletieme opačne, v každom riadku pridáme 2 očká,

- v každom riadku spájame spod s vrchom,

- pletieme hladkým úpletom až po pätu,

- pätu upletieme rovnako ako špičku,

- pružným vzorom dopletieme k vrchu a stále spájame prednú časť so zadnou.

# Inspiring techniques that we have a weakness for! #Knittingneedles

# Hračky z vlny

Na výrobu hračiek z vlny môžeme použiť rôzne techniky:

háčkovanie, pletenie, plstenie, alebo zväzovanie kúskov vlny.

Takto sa dajú vyrobiť jednoduché, ale aj veľmi zložité hračky ­

zvieratká alebo bábiky.

**Chobotnička z vlny**

Budeme potrebovať: knihu, vlnu, nožnice, na dozdobenie stužky, gombíky...

Postup:

1. Vlnu omotáme okolo knižky v potrebnej hrúbke.

2. Vlnu zviažeme na jednej strane a rozstrihneme na druhej strane knihy.

3. Vlnu preložíme na polovicu a pri zviazanej strane urobíme hlavičku tak, že ju previažeme kúskom vlny.

4. Zostávajúcu vlnu rozdelíme na 8 dielov.

5. Každý diel spletieme do vrkoča a na konci previažeme.

6. Nalepíme alebo prišijeme ozdoby, oči, ústa...

     